P[ontius], Dei gratia Bisuntinus archiepiscopus, H[ugoni], Cluniacensi abbati, cunctisque in Deo sibi subditis fratribus, salutem. Valclusensis æcclesiæ et prioris Mortuæ Aquæ Hugonis peticioni justæ, vel qui eam possident principum adquiescere volentes, consensu Bisontinæ æcclesiæ, concedimus Domino Deo et beatis apostolis ejus Petro et Paulo, et Cluniacensi æcclesiæ, cui Hugo abba preest, omnibusque successoribus ejus Valclusensem æcclesiam habendam et in perpetuum possidendam, salva tamen omni debita subjectione sanctæ matris Bisontinæ æcclesiæ. S. domni Mainerii decani. S. domni Hugonis. S. domni Manasses. S. domni Bernardi. S. domni Alberti. Facta est hæc promissio anno ab incarnatione Domini millesimo C.VII, apud Bisontinam urbem, in capitulo Sancti Johannis euvangelistæ. (Sceau plaqué à moitié brisé.)